होर मती तरीफ आह्ली गल्ल ऐ जे जितेन्द्र उधमपुरी होरें इत्थें बी नौकरी दे कन्नै-कन्नै अपनी पढ़ाई जारी रक्खी ते उर्दू हिन्दी ते डोगरी च ऑनर्स दियां परीक्षां पास करने दे बाद हिंदी ते उर्दू दौनीं बिशें च ते कन्नै इतिहास बिच्च एम,ए,दियां डिगरियां प्राप्त करी लेइयां ते इसदे बाद एम.एड.दी परीक्षा बी पास करी लेई ते फ्ही किश ब’रें दे अन्तराल दे बाद पी.एच.डी. बी करी लेई। इस थमां उधमपुरी हुंदी बुद्धिमत्ता ते द्रिढ़ इच्छा शक्ति ते कर्मठता दा परिचे आसान्नी कन्नै मिली सकदा ऐ।